Lindsey Stirling

Lindsey Stirling (født 21. september 1986) er en amerikansk fiolinist som spiller klassisk musikk blandet med elektronisk musikk, hiphop og dubstep. Hun ble for alvor kjent gjennom sin opptreden på det amerikanske TV-programmet America's Got Talent, hvor hun kom til kvartfinalen i 2010. Stirling bruker YouTube som sin største markedsføringskanal. På YouTube-kanalen sin publiserer hun musikkvideoer og hadde pr august 2017 over 1.9 milliarder visninger.På sin andre YouTube-kanal LindseyTime publiserer hun vlog-videoer og Behind the scenes til musikkvideoene sine.
Stirlings første album var det selvtitulerte albumet Lindsey Stirling som kom ut i 2012.


== Biografi ==
Lindsey Stirling ble født i Santa Ana i California. Hun vokste opp i en familie med stram økonomi, og ble tidlig musikkinteressert. Foreldrene pleide å ta henne og søsknene med på gratiskonserter i parker i Los Angeles. Da Stirling ble fem år begynte hun å be foreldrene om fiolinundervisning. Grunnet familiens økonomiske utfordringer hadde de kun råd til én undervisningstime hver annen uke. Ingen fiolinlærer ville ta på seg oppdraget, da de mente at ingen kunne lære å spille fiolin med så lite undervisning. Til slutt klarte Stirlings foreldre å oppdrive en lærer som var villig til å gi den sporadiske undervisningen.Stirling slet med spiseforstyrrelsen anoreksi da hun gikk på universitetet. Det tok mange år før hun klarte å innse at hun hadde et alvorlig problem. Hun har i senere tid kommet over spiseforstyrrelsene, og legger selv vekt på sin religion som en viktig årsak til dette. Stirling er mormoner, og medlem av Jesu Kristi kirke av siste dagers hellige.I 2010 deltok Stirling i programmet America's got talent. Hun ble kontaktet av en av programmets produsenter etter at vedkommende hadde sett videoene hennes på Youtube. Hun ble slått ut av konkurransen i kvartfinalen etter at dommerne mente at hun ikke var dyktig nok til å fortsette. Tilbakemeldingene fra dommerne var at hun trengte en gruppe hun kunne opptre sammen med, og at hun ikke var teknisk dyktig nok til å både danse og spille fiolin samtidig.Etter deltakelsen i America's got talent startet Stirling å produsere musikkvideoer til musikken sin, sammen med filmskaperen Devin Graham.
Hennes mest populære video er musikkvideoen til den egenkomponerte sangen Crystallize.


== Diskografi ==


=== Album ===
Lindsey Stirling (2012)
Shatter Me (2014)
Brave Enough (2016)
Warmer in the Winter (2017)


=== EP ===
Lindsey Stomp (2010)


=== Singler ===
Lindsey Stirling har utgitt følgende singler :

Celtic Carol (2011)
Electric Daisy Violin (2011)
Silent Night (2011)
Shadows (2011)
Zelda Medley (2011)
Anti Gravity (2012)
Assassin's Creed Theme (2012)
Crystallize (2012)
Elements (2012)
Game of Thrones (Main Title) (2012)
Good Feeling Violin Remix (2012)
Minimal Beat (2012)
Moon Trance (2012)
Phantom of the Opera Medley (2012)
Skyrim (Main Theme) (2012)
Stars Align (2012)
We found love (2012)
What Child is this (2012)
Zi-Zi's Journey (2012)
Pokémon Dubstep Remix (2013)


== Referanser ==


== Eksterne lenker ==
(en) Offisielt nettsted 
(en) Lindsey Stirling – kategori av bilder, video eller lyd på Commons 
(en) Lindsey Stirling på Internet Movie Database 
(en) Lindsey Stirling hos The Movie Database 
(en) Lindsey Stirling på Apple Music 
(en) Lindsey Stirling på Discogs 
(en) Lindsey Stirling på MusicBrainz 
(en) Lindsey Stirling på SoundCloud 
(en) Lindsey Stirling på Spotify 
(en) Lindsey Stirling på Spotify 
(en) Lindsey Stirling på Songkick 
(en) Lindsey Stirling på Last.fm 
(en) Lindsey Stirling på AllMusic 
(en) Lindsey Stirling på Twitter 
(en) Lindsey Stirling på Facebook 
(en) Lindsey Stirling på Instagram 
(en) Lindsey Stirling på YouTube 
Lindsey Stirling på Myspace 
Lindsey Stirling på TikTok 
Lindsey Stirling på Twitch